
Νικολὰ  IlIovoo£v 


ΝΙΚΟΛΑ ΠΟΥΣΣΕΝ γεννήθηκε τὸν Ιούνιο τοῦ 1594 στὴ 

Νορμανδία, στὴν κωμόπολη Λὲξ ' Αντελύ, ἀπὸ μιὰ οἰκογένεια 
χωρικῶν ποὺ εἶχε δεσμοὺς μὲ δικαστικοὺς καὶ ἀστούς. Στὰ 1612, 
μὲ τὴν ἐνθάρρυνση τοῦ ζωγράφου Kevrev Βαρέν, φεύγει κρυφὰ 
στὸ Παρίσι καὶ μαθητεύει κοντὰ σὲ διάφορους ζωγράφους. "Ενας 
νεαρὸς ἀριστοκράτης ἀπὸ τὸ llovaro)? τοῦ προσφέρει στέγη καὶ 
τροφή. Μὲ τὴ μεσολάβηση τοῦ ᾿Αλεξὰντρ Κουρτουά, αὐλικοῦ 
ὑπαλλήλου, παίρνει τὴν ἄδεια νὰ ἐπισκέπτεται τὶς βασιλικὲς συλ- 
λογὲς τέχνης, ὅπου μελετᾶ ἰδιαίτερα τὰ ἀρχαῖα γλυπτά, τὴν 
ἰταλικὴ ζωγραφικὴ καὶ χαρακτικὰ ἀπὸ ἔργα τοῦ Ραφαὴλ καὶ τοῦ 
μαθητῆ του Τζούλιο Ρομάνο. "Επειτα ἀρχίζει νὰ ταξιδεύη, πρῶ- 
τα στὸ 11000101, κι ἔπειτα ὣς τὴ Φλωρεντία" μὰ ξαναγυρίζει 
στὸ Παρίσι, ἴσως γιὰ λόγους ὑγείας. Στὰ 1622 0٥ 56 
τοῦ παραγγέλνουν ἕξι ἀναμνηστικὲς ὑδατογραφίες. “O διάσημος 


τότε ποιητὴς Τζιαμπαττίστα Μαρίνο, γνωστὸς στὴ Palla σὰν. 


«Ιππότης Μαρέν», τὸν καλεῖ νὰ δουλέψη κοντά του μιὰ σει- 
oa σχέδια πάνω σὲ θέματα παρμένα ἀπὸ τὸν ᾿Οβίδιο. Τὸν ἴδιο 
A e / \ \ » / / \ 
καιρὸ ὁ llovcoév, μαζὶ μὲ ἄλλους ζωγράφους, συμμετέχει OTH 
διακόσμηση τοῦ ᾿ Ανακτόρου τοῦ Λουξεμβούργου. Ara 1623 ξεκι- 
vá γιὰ τὴ Ρώμη, μὲ σκοπὸ νὰ συναντήση τὸν Magívo: φτάνει τὸ 
Μάρτιο τοῦ 1624, μετὰ ἀπὸ ἕνα σταθμὸ στὴ Βενετία. Ma ἢ προστα- 
/ ~ 4 \ > 3 x A ~ / \ e / X 
σία τοῦ Μαρίνο δὲ θ᾽ ἀργήση va τοῦ λείψη, γιατὶ ὁ ποιητής, ποὺ 

1 -*H ‘Ayia Οἰκογένεια μὲ τὸν "Αγιο ᾿Ιωάννη, τὴν ‘Ayia ᾿Ελισάβετ καὶ 
τὸν "Αγιο ᾿Ιωσὴφ ποὺ προσεύχεται, ἐλαιογραφία, Παρίσι, Λοῦβρο. 


2 - ο Θρίαμβος τῆς Γαλάτειας, σχέδιο, Στοκχόλμη, ᾿Εθνικὸ Μουσεῖο. 


3-'H ”"Εμπνευση τοῦ Ποιητήῆ, ἑλαιογραφία, Παρίσι, Λοῦβρο. 


Eu 
بر‎ ٢ rE 


εἶχε φτάσει πρὶν ἀπὸ τὸν καλλιτέχνη στὴ Ρώμη, φεύγει γιὰ τὴ 
Νεάπολη, ὅπου καὶ πἐθαίνει στὰ 1625. Εἶχε προλάβει ὅμως va 
συστήση τὸν []ουσσὲν στὸν καρδινάλιο Φραντσέσκο παρμπερίνι, 
ἀνιψιὸ τοῦ Οὐρβανοῦ FH’. Δυστυχῶς ὁ καρδινάλιος διορίζεται δι- 
A > / ~ / \ 7 e \ 
πλωματικὸς ἀντιπρόσωπος τοῦ πάπα στὴ | αλλία κι ὁ Iovaoév 
μένει στὴ Ρώμη σχεδὸν χωρὶς κανένα γνωστό. Lta 1626 γνωρί- 
A A 1 À p M \ ١ 

ζεται μὲ τὸ Φλαμανδὸ γλύπτη Φρανσουὰ Ντυκενουὰ xai συγκα- 
τοικοῦν στὴν 000 Llaodiva. Οἱ μαικῆνες Ιάρλο ° Αντόνιο xai Kao- 
4 À / / ~ 7 1 ~ \ \ 
σιάνο ντὰλ []ότσο, φίλοι τοῦ Μπαρμπερίνι, τὸν τιμοῦν μὲ τὴ 
φιλία τους. δὲ λίγο καιρὸ ὁ [lovooév ἀποκτᾶ ἕναν ἰδιωτικὸ κύκλο 
θαυμαστῶν: στὰ 1628 παίρνει τὴν πρώτη ἐπίσημη παραγγελία, τὸ 
Μαρτύριο τοῦ “Αγίου ᾿Εράσμου, γιὰ τὸν "Αγιο []έτρο τῆς Ρώμης. 
δ τὰ 1630 παντρεύεται τὴν "Αννα Ντυγκέ, κόρη ἑνὸς [άλλου Ca- 
χαροπλάστη-ἑστιάτορα, καὶ τὸν ἑπόμενο χρόνο γίνεται μέλος τῆς 
᾽Ακαδημίας τοῦ “Αγίου Ἰουκᾶ. [Γύρω στὰ 1635 6 καρδινάλιος 


RENATO ROLI 


Ρισελιὲ τοῦ ἀναθέτει μιὰ σημαντικὴ παραγγελία: τέσσερεις Βακ- 
χικὲς Γιορτὲς καὶ τὸ Θρίαμβο τοῦ Ποσειδώνα. | 
᾿Ανάµεσα ota 1638 καὶ 1639 ὁ ]]ουσσὲν φιλοτεχνεῖ γιὰ λογα- 
ριασμὸ τοῦ Kaooıavo ντὰλ Ilótoo τὴν πρώτη σειρὰ τῶν Μυστη- 
, M M / > M » > / / \ ۸ 
piov καθὼς xai σχέδια ἀπὸ ἔργα ἀρχαίας τέχνης. Στὰ 1639, μὲ 
πρόταση τοῦ Ρισελιέ, τὸν καλοῦν στὴ | αλλία' παίρνει μάλιστα 
κι ἕνα γράμμα ἀπὸ τὸ Λουδοβίκο II". δτὰ 1640 ὁ IIo Φρεὰρ 
ντὲ δαντελού, γραμματέας τοῦ ὑπουργοῦ δυμπλὲ ντὲ Νουαγιέ, 
el} > \ \ / M 3 \ \ / \ \ PA 
ἔρχεται ἀπὸ τὸ Παρίσι μὲ ἀποστολὴ νὰ πείση tov [lovooév» ἢ 
\ 7 M Mm * \ 2 Ἂ / \ ] / 
τὸν Ντυκενουά, καὶ ἂν εἶναι δυνατὸν τὸν [Πιέτρο ντὰ Koprova, 
và ἔρθουν στὴ [αλλία. “O ΙΙουσσὲν διστάξει νὰ θυσιάση τὴν 
ἡσυχία του, μὰ δυὸ χρόνια ἀργότερα ὑποκύπτει ἀπρόθυμα καὶ 
φεύγει στὰ τέλη ᾿Οκτωβρίου μὲ τὸν ἀνιψιὸ καὶ γραμματέα του 
Zav Ντυγκέ. Φτάνει στὸ Jlapioı στὶς 17 Λεκεμβρίου, ὅπου τὸν 
ὑποδέχονται μὲ μεγάλες τιµές, καὶ σχεδὸν ἀμέσως τοῦ ἀναθέ- 
vovv τὴ διακόσμηση τῆς [Μεγάλης 2/۲006 τοῦ Λούβρου. Συγχρό- 
voc εἶναι ὑποχρεωμένος νὰ ζωγραφίζη εἰκόνες γιὰ βωμοὺς καὶ 
φορητοὺς πίνακες, νὰ σχεδιάξη χαρτόνια γιὰ ταπετσαρίες, νὰ εἶκο- 
νογραφῆ βιβλία, πάντα κάτω ἀπὸ τὴν ὑψηλὴ προστασία τῆς -αὖ- 
λῆς. 4ὐτὲς oi παραγγελίες, ποὺ δὲν ἀνταποκρίνονται καθόλου στὴν 
ἰδιοσυγκρασία του, τὸν κουράζουν γρήγορα, καθὼς μάλιστα οἱ 
ΓΙαριζιάνοι καλλιτέχνες, καὶ ἀνάμεσά τους κι 6 διμὸν Bové, προσ- 
~ > \ νά M / \ » M 7 \ / 
παθοῦν ἀπὸ ζήλεια và μειώσουν τὸ ἔργο του. TO μόνο ποὺ OXE- 
φτεται πιὰ εἶναι πῶς θὰ ξαναγυρίση στὴν "Italia. δτὰ 1642 
καταφέρνει và πάρη μιὰ σύντομη ἄδεια, τάχα γιὰ νὰ φέρη στὸ 
/Ιαρίσι τὴ γυναίκα του ποὺ εἶχε μείνει στὴ Ρώμη. Ma ἔχει σκο- 
πὸ νὰ μὴ γυρίση πίσω. /liyovg μῆνες μετὰ τὴν ἐπιστροφή του 
στὴ Ρώμη, ὁ Ρισελιὲ κι ἔπειτα 6 Λουδοβίκος II" πεθαίνουν: 
/ M \ \ > ~ \ / / c / > 
κανένας πιὰ δὲ θὰ ἀντιταχθῆ στὰ σχέδιά του. "120170900 ἐξακο- 
λουθεῖ νὰ στέλνη σκίτσα γιὰ τὴ διακόσμηση τῆς Μεγάλης 6 
καθὼς καὶ πίνακες σὲ παριζιάνους πελάτες, ὅπως στὸν τραπε- 
¿try llovavvéA καὶ ἰδίως στὸν ὀδαντελού' γιὰ λογαριασμὸ τοῦ 
τελευταίου φιλοτεχνεῖ ἀνάμεσα στὰ ἄλλα καὶ τὴ δεύτερη σει- 
oa τῶν Μυστηρίων. LE γράμματα τοῦ 1649 6 /Ιουσσὲν ἀναφέ- 
ρει πὼς ποτὲ δὲν εἶχε τόση δουλειά. Ata 1657 ἐκλέγεται πρόε- 
ὃρος τῆς Ακαδημίας τοῦ “Αγίου slovxd δὲν ἀποδέχεται ὅμως 
τὸν τίτλο. 'H ὑγεία του κλονίζεται (τὸ καλοκαίρι δὲ ζωγραφίζει 
ط‎ M 1 / c / \ / / 
καθόλου γιατὶ τὸν πειράζει ἡ ζέστη). Ta χέρια του τρέμουν, κι 
αὐτὸ τὸ κακό, ποὺ τὸν βασανίζει ἐδῶ καὶ καιρό, χειροτερεύει συνέ- 
M / 一 \ \ 7 / N 
χεια. Μὲ δυσκολία μπορεῖ πιὰ và γράφη (γράμμα στὸν Larte- 
λού, 1660). “Ωστόσο, στὰ τέσσερα χρόνια ποὺ ἀκολουθοῦν, θὰ 
ζωγραφίση τὶς Τέσσερεις ᾿Εποχὲς καὶ τὸ ᾿Απόλλων καὶ Δάφνη. 
Τὸ Σεπτέμβριο τοῦ 1665 Y κατάστασή vov ἐπιδεινώνεται καὶ 


στὶς 19 Νοεμβρίου πεθαίνει. 


«...'H φύση μου πὲ ὁδηγεῖ νὰ γυρεύω kai ν᾽ ἀγαπῶ 


τὰ noáypata ποὺ ἔχουν τάξη...) 


Y TO ΚΑΛΛΙΕΡΓΗΜΕΝΟ περιβάλλον τῆς Ρώμης τοῦ δέκατου 
ἕβδομου αἰώνα προβάλλει θαυμαστὰ ἀνάγλυφη ἢ φυσιο- 
γνωμία τοῦ Νικολὰ Πουσσέν. 'H ποιότητα τῆς τέχνης του καὶ 
τὰ πολύπλοκα θέµατα ποὺ τὸν ἐμπνέουν τὸν κάνουν νὰ ξεχωρί- 
ζη µέσα στὸ πλῆθος τὶς ἀντιφάσεις καὶ τὰ ἀλληλοσυγκρουόμε- 
να καλλιτεχνικὰ ρεύματα ποὺ γεννᾶ ἢ μυστικὴ διαμάχη τῶν 
ἰδεῶν τοῦ καιροῦ του. Ὅταν φτάνη στὴ Ρώμη, στὰ 1624, ἢ σχο- 
λὴ τοῦ Καραβάτζιο βρίσκεται στὴ δύση της: οἱ τελευταῖοι 
ὑπέρμαχοί της, © Σεροντὶν καὶ ὁ Βαλαντέν, θὰ ἐξαφανιστοῦν 
πρόωρα, ἐνῶ N κλασικὴ παράδοση τῶν Καρράτσι, μὲ ρωμα- 
λέο συνεχιστή της τὸν Ντομενικίνο, ἀπειλεῖται ἀπὸ τὸν Λαν- 
φράνκο (μὲ τὴν τολμηρὴ μπαρὸκ διακόσμηση στὸ θόλο τοῦ 
Σάντ᾽ Αντρέα ντέλλα Βάλλε) καὶ τὸν Πιέτρο ντὰ Κορτόνα, ποὺ 
εἶχε κάνει ἕνα καλὸ ξεκίνημα μὲ τὴ διακόσμηση τῆς Σάντα 
Μπιμπιάνα. 


ΠΡΩΤΗ ἐπαφὴ τοῦ Πουσσὲν μὲ τὴ Ρώμη εἶναι διστακτι- 

KT]. Ἔχει περάσει τὰ τριάντα καὶ δυσκολεύεται νὰ προσαρ- 
μοστῇ στὸ καινούριο περιβάλλον. O ἰσχυρὸς Ρωμαῖος προστά- 
της του, Κασσιάνο ۷۴۵0۸ Πότσο, τὸν παρακινεῖ νὰ μελετήση 
τοὺς Καρράτσι καὶ νὰ ἀφήση κατὰ μέρος τὰ μάρμαρα. Μαντεύει 
κανεὶς τὸ λόγο αὐτῆς τῆς συμβουλῆς: οἱ καλλιτεχνικὲς ἀποσκευὲς 
τοῦ Πουσσὲν τὸν καιρὸ ποὺ φτάνει στὴ Ρώμη εἶναι ἢ μαθητεία 
του στὴ σχολὴ τῶν μανιεριστῶν τοῦ Φονταινεμπλὼ καὶ y τριβή 
του στὸ σχέδιο, μὲ πρότυπα τὰ χαρακτικὰ ἀπὸ ἔργα τοῦ Ῥαφα- 
NA καὶ τὰ ἔργα τῶν βασιλικῶν συλλογῶν. Μὰ ὁ Γάλλος ἀφήνει 
τὸν Λανφράνκο στοὺς θόλους του καὶ στρέφει τὴν προσοχή tov 
o ἕναν ἄλλο προστατευόμενο τοῦ Ντὰλ Πότσο, τὸν Πιέτρο ντὰ 
Koptova, ποὺ ἐκεῖνα τὰ χρόνια ἀκολουθεῖ μὲ ἐπιτυχία μιὰ τε- 
χνοτροπία ἐμπνευσμένη ἀπὸ τὸν Τισιανὸ καὶ τὸν Βερονέζε. Ὁ 
Πιέτρο ντὰ Κορτόνα, πρὶν ἀκόμα καταπιαστῆ μὲ τὴν ἐπιβλητικὴ 
διακόσμηση τῆς ὀροφῆς τοῦ μεγάρου Μπαρμπερίνι, ۷ 
κιόλας f| πιὸ νέα καὶ πιὸ ὁλοκληρωμένη φυσιογνωμία τῆς ÉTO- 
χῆς του. Αργότερα βέβαια θὰ γίνη ὁ εἰδικὸς τῶν διακοσμῆσεων 
σὲ μεγάλες ἐπιφάνειες --- καὶ στὸν τοµέα αὐτὸ θὰ κρατήση ὣς 
τὸ τέλος τὰ πρωτεῖα —, μὰ στὸ καλλιτεχνικό του ξεκίνημα ἐμφα- 
νίζεται σὰν ἕνας ἀπὸ τοὺς πρωταγωνιστὲς τῆς νεοβενετσιάνικης 
τάσης, ποὺ 6 αὐτὴ θὰ προσχωρήση καὶ ὃ Πουσσέν. 'H ἐπι- 
στροφὴ στὴ βενετσιάνικη ζωγραφικὴ παράδοση γοήτευε ἐδῶ 
καὶ λίγο καιρὸ τοὺς τελευταίους μανιεριστὲς τῆς Τοσκάνης, μὰ 
ἀκόμα πιὸ βαθιὰ συγκινοῦσε τοὺς πρωταγωνιστὲς τῆς HOPQOTI- 
κῆς καὶ συναισθηματικῆς ἀνανέωσης ποὺ εἶχε ξεκινήσει μὲ τοὺς 
Καρράτσι ἀπὸ τὴν πρώτη τους περίοδο στὴ Βολωνία. Τὸ και- 
νούριο αὐτὸ κίνημα σταθεροποιεῖται στὴ Ρώμη ἀπὸ τὸ 1620 


(Πουσσὲν) 


καὶ μετά, καὶ τὸ ἐμψυχώνουν οἱ Ρακχικὲς Ι ιορτὲς τοῦ Τισιανοῦ, 
ποὺ εἶχαν περάσει ἀπὸ τὴν αὐλὴ τοῦ οἴκου τῶν Ἔστε στὴν £- 
παυλη τοῦ καρδινάλιου λεγάτου ᾽Αλντομπραντίνι, ποὺ ἦταν ἀνοι- 
κτὴ στοὺς καλλιτέχνες. Εἶναι μιὰ πραγματικὴ ἐπιστροφὴ στὶς 
πηγὲς τῆς βενετσιάνικης κουλτούρας. Γιὰ λίγο καιρὸ ὃ Κορτόνα 
καὶ ὁ Πουσσὲν ἔχουν τὸ ἴδιο καλλιτεχνικὸ πιστεύω. 'O Πουσσὲν 
ὅμως συμπαθεῖ τὸν Ντομενικίνο καὶ δείχνει μιὰ τάση πρὸς τὸν 
κλασικισμὸ τελείως ξένη γιὰ τὸν Κορτόνα. Ὁ Πουσσὲν περνᾶ 
ἀκόμα μιὰ περίοδο ποὺ τὸν ἀπασχολεῖ τὸ πρόβλημα τοῦ χρώ- 
ματος: στὰ ἔργα του θὰ ἐφαρμόση μὲ τὸν πιὸ τολμηρὸ τρόπο 
τὶς μεθόδους τῆς βενετσιάνικης σχολῆς. Δὲν εἶναι τυχαῖο πού, 
πρὶν νὰ πάη στὴ Ρώμη, σταματᾶ στὴ Βενετία: στὸ διάστημα τῆς 
σύντομης παραμονῆς του ἐκεῖ θὰ διευρύνη τὶς γνώσεις του γιὰ 
τὴ μεγάλη βενετσιάνικη σχολὴ ποὺ εἶχε θαυμάσει στὶς βασι- 
λικὲς συλλογὲς τοῦ Παρισιοῦ. 

Οἱ γνώσεις µας γιὰ τὸ καλλιτεχνικὸ ξεκίνημα τοῦ Πουσσὲν 
δὲν εἶναι πλήρεις. ὙὙποθέτουμε πὼς στὴν πρώτη του παραμονὴ 
στὸ Παρίσι ἐπηρεάστηκε περισσότερο ἀπὸ τοὺς μανιεριστὲς 
τοῦ Φονταινεμπλώ. Τὴν ἐπίδρασή τους ὅμως τὴ μετρίαζε ἢ 
γνώση (ἂν καὶ περιορισμένη) τῆς ἰταλικῆς τέχνης τῆς δεύτερης 
᾿Αναγέννησης. Αὐτὸ τουλάχιστον δείχνει τὸ ἐνδιαφέρον τοῦ 
Μαρίνο γιὰ τὶς ὑδατογραφίες τῶν Ἰησουιτῶν, ποὺ ἢ «ἰταλίζου- 
σα» τεχνοτροπία τους θὰ τὶς ξεχώριζε ἀπὸ τὴ δουλειὰ τῶν ἄλλων 
καλλιτεχνῶν. Εἶναι πολὺ φυσικὸ νὰ σκεφτοῦμε πὼς ὃ χαρακτή- 
ρας αὐτὸς θὰ τονίστηκε περισσότερο μὲ τὸν ἐρχομὸ τοῦ Ilovo- 
σὲν στὴ Ρώμη. ᾿Ανάμεσα στοὺς πρώτους πίνακες ποὺ φιλοτέχνη- 
σε, θὰ πρέπη νὰ κατατάξουµε ἔργα σὰν τὸ Αἰνείας καὶ Arda τοῦ 
Μουσείου τοῦ Τολῆντο (Οχάιο) ἢ τὸ Ράκχος - Απόλλωνας τοῦ 
Μουσείου τῆς Στοκχόλμης, ὅπου τὰ παραδοσιακὰ στοιχεῖα τῆς 
γαλλικῆς ζωγραφικῆς δένονται μ᾽ ἕναν κλασικισμὸ στὸ στὺλ τοῦ 
Τζούλιο Ρομάνο ποὺ θυμίζει ἀρχαιολογικὲς μνῆμες. "Av δεχτοῦμε 
ὅτι αὐτὰ ἦταν τὰ πρῶτα του καλλιτεχνικὰ βήματα στὴν Ἰταλία, 
ἢ ἐξέλιξή του στάθηκε γρήγορη, ἀφοῦ τὶς δυὸ Βιβλικὲς Mayec, 
τῶν Μουσείων τοῦ Λένινγκραντ καὶ τῆς Μόσχας, τὶς ζωγράφι- 
σε στὰ 1625 (πουλήθηκαν ἑφτὰ σκοῦδα N μία, γιατὶ ٥ καλλιτέ- 
χνης ἐκεῖνο τὸν καιρὸ οὔτε χρήματα εἶχε, οὔτε προστάτες). 
Σ᾽ αὐτὰ τὰ δυὸ ἔργα τὸ ταλέντο καὶ ἢ πρωτοτυπία τοῦ ζωγράφου 
ἐκφράζονται μ᾽ ὅλη τους τὴ δύναμη. Εἶναι κάτι σὰ μεταφορὰ 
τῶν ἀρχαίων ἀναγλύφων στὴ ζωγραφική, μὲ ἀντιθέσεις φωτὸς 
καὶ σκιᾶς ποὺ θυμίζουν τὰ τελευταῖα ἔργα τοῦ Ραφαὴλ. καὶ τῶν 
μαθητῶν του. Ὁ παλμὸς τῶν φωτεινῶν καὶ μαλακῶν χρωμάτων 
καὶ ἢ ἄνεση του στὶς πολυπρόσωπες συνθέσεις βρίσκουν τὸ ἀντί- 
στοιχό τους μονάχα στὰ ἔργα τοῦ Πιέτρο ντὰ Κορτόνα ἐκείνης 
τῆς ἐποχῆς. 

ΠΟ TA ΠΡΩΤΑ κιόλας αὐτὰ δείγματα, ὁ καλλιτέχνης ὑπο- 

βάλλει στὸ κριτήριο τῆς ἀληθοφάνειας τὰ συνηθισμένα 
θέματα τῆς ἀρχαίας γλυπτικῆς. Σὲ μιὰ παρόμοια ἀναζήτηση, 
συνδυασμένη μὲ ἄλλες λεπτὲς ζωγραφικὲς προθέσεις, ἀνταποκρί- 
νεται Y 2payy τῶν Νηπίων τοῦ Meri Παλαὶ στὸ Παρίσι. To 
ἔργο δείχνει τὴν ἐξέλιξη τῶν χρωματικῶν ἀναζητήσεων τοῦ 
Πουσσὲν τὰ τελευταῖα δέκα χρόνια. Στὰ 1626 συναντᾶ τὸ 
Φλαμανδὸ γλύπτη Φρανσουὰ Ντυκενουὰ καὶ μένει μαζί του. 
Ἢ συμβίωση θὰ ἀποδειχτῆ πλούσια σὲ καθοριστικὲς ἐμπειρίες. 
Καὶ οἱ δυό τους μελετοῦν τὴν τέχνη τῆς ἀρχαιότητας. Ὁ Πουσ- 
σὲν σχεδιάζει ἀγάλματα καὶ ἀνάγλυφα καὶ ἀσκεῖται στὴ σύνθε- 
ση χρησιμοποιώντας κέρινα προπλάσματα. Δὲν περιορίζεται 
στὴ μίμηση, ἐπιδιώκει μιὰ πραγματικὴ πλαστικὴ μεταφορὰ τῶν 
Βακχικῶν [Γιορτῶν τοῦ Τισιανοῦ. ᾿Αναφορὲς yv αὐτὲς τὶς πα- 
θιασμένες μελέτες βρίσκουμε στοὺς βιογράφους Μπελλόρι καὶ 
Φελιμπιέν, καὶ φυσικὰ στὸν Σάντραρτ, πού, ζωγράφος καὶ χα- 
ράκτης ὁ ἴδιος, πῆρε συχνὰ μέρος σ᾽ αὐτὲς τὶς συλλογικὲς σπου- 
δές. Σὲ ὁδρισμένους πίνακες τοῦ Πουσσέν, καὶ ἰδιαίτερα στὶς 
Βακχικὲς ل‎ ιορτὲς μὲ "Βρωτες, ποὺ μοιάζουν μὲ ἀρχαῖες ζωφό- 
ρους (συλλογὴ Ῥοκέττα, Ρώμη), συναντοῦμε ὁλοκάθαρη τὴν 
ἀνάμνηση ἀπὸ τὶς σπουδές του στὶς Βακχικὲς Γιορτὲς τοῦ Τι- 
σιανοῦ, στὸ μέγαρο ᾽Αλντομπραντίνι. Μὰ ἀκόμα καὶ σ᾽ αὐτὲς 
τὶς πρῶτες πειραματικές του προσπάθειες διαφαίνεται ἡ διαλε- 
κτικὴ σχέση ἀνάμεσα στὴ φόρμα καὶ στὸ χρῶμα, ποὺ θὰ σφρα- 
γίση ὅλο του τὸ ἔργο. Ὁ Πουσσέν, ποὺ ἀσχολεῖται u’ ὅλες τὶς 
ἐπιστῆμες (ἀνατομία, προοπτική, ὀπτική, μουσική), ποὺ ἔχει 
γίνει εἰδικὸς στὶς θεωρίες τοῦ ᾿Αλμπέρτι, τοῦ Ντύρερ, τοῦ Λεο- 
νάρντο vta Βίντσι, τοῦ Λομάτσο, ποὺ εἶναι γνώστης τῆς Ap- 
χαίας λογοτεχνίας, ἔχει μιὰ φυσικὴ κλίση στὸν ὀρθολογισμὸ 
καὶ τὴν τάξη: «...Ἡ φύση µου μὲ ὁδηγεῖ νὰ γυρεύω καὶ v 
ἀγαπῶ τὰ πράγματα ποὺ ἔχουν τάξη, καὶ νὰ ἀποφεύγω τὴν ἀσά- 
φεια καὶ τὴ σύγχυση, ποὺ εἶναι τόσο ἐχθρικὲς κι ἀντίθετες στὸ 
χαρακτήρα µου ὅσο τὸ φῶς στὸ σκοτάδι...» (γράμμα στὸν Xav- 
τελού, 7 ᾿Απριλίου 1642). “O Πουσσὲν λοιπὸν στάθηκε 6 μεγά- 
λος πρωταγωνιστὴς τῆς νεοβενετσιάνικης ζωγραφικῆς στὴ Ρώ- 
μη τὴν τρίτη καὶ τὴν τέταρτη δεκαετία τοῦ δέκατου ἕβδομου 
αἰώνα. Ἢ φλογερὴ ἀγάπη του γιὰ τὸν Τισιανὸ καὶ ἡ ποιότητα 
τῆς ἔμπνευσῆς του δὲν ἀφήνουν θέση στὸ τυχαῖο. Τὸ χρῶμα 
ὑποτάσσεται σὲ μιὰ ἰδανικὰ ὀργανωμένη φόρμα, κρυσταλλώνε- 
ται σὲ ζῶνες καὶ ἁρμονικὲς διατάξεις ποὺ ἀποτελοῦν τὸ ὑφάδι 
γιὰ τὴ σύνθεση. Ἢ μέθοδός του, στὶς πιὸ εὐτυχισμένες του στι- 
γμές, συμπίπτει, σὲ τελευταία ἀνάλυση, μὲ τὴν τεχνικὴ τῶν 
μεγάλων ζωγράφων τῆς Βενετίας. Τὴ διακρίνει ὡστόσο μιὰ πιὸ 
τονισµένη ἀντίθεση τῶν ὄγκων, ἀντίθεση ποὺ ἀνταγωνίζεται 
σχεδὸν τὴν πινελιὰ τοῦ Λανφράνκο, μὰ ποὺ πιὸ συχνὰ ὕπα- 
κούει σὲ μιὰ πλαστικὴ καὶ ἀρχιτεκτονικὴ τάξη. Παρὰ τὶς ἄκαμ- 
πτες ἀρχές του, ó Πουσσὲν ἔχει καμιὰ φορὰ ἐκπληκτικὲς ἐναλ- 
λαγὲς στὴν τεχνοτροπία του. «Τοὺς παρακαλῶ νὰ πιστέψουν 
πὼς δὲν εἶμαι ἀπὸ κείνους ποὺ ἀκολουθοῦν πάντοτε τὸν ἴδιο 
τόνο, καὶ πὼς ὅταν θέλω, μπορῶ νὰ τὸν ἀλλάζω» (γράμμα στὸν 
Σαντελού, 24 Μαρτίου 1647). Δὲν πρέπει νὰ ἀποροῦμε λοιπὸν 
ἄν, ἀκόμα καὶ στὴ διάρκεια τῆς λαμπρῆς νεοβενετσιάνικης ἐπο- 
χῆς του, ζωγραφίζη πίνακες ὅπως ὃ Θρίαμβος τοῦ Aaviö (ἴδιω- 
τικὴ ἀγγλικὴ συλλογή), τὸ Βασίλειο τῆς Φλόρας (Δρέσδη), 
A //)ανούκλα τῆς ᾿Ασντὸντ (Λοῦβρο), ἡ Κατάκτηση τῆς “leoov- 
σαλὴμ (Βιέννη), Y ᾿Αρπαγὴ τῶν Σαβίνων (Λοῦβρο). Στοὺς mí- 
νακες αὐτοὺς ἢ ἐπίδραση τοῦ Ραφαὴλ. τὸν φέρνει πιὸ κοντὰ 
o ἕναν καλλιτέχνη ἀπομονωμένο ἀπ᾽ ὅλα τὰ ρεύματα τοῦ πα- 
πικοῦ κράτους τοῦ Οὐρβανοῦ Η΄, τὸν Ντομενικίνο. 


ΑΡΟΜΟΙΕΣ ἐναλλαγὲς στὸ ζωγραφικό του φάσμα εἶναι συνη- 
; θισµένες στὸν Πουσσὲν πού, σὰν κλασικιστὴς μὲ συνέ- 
πεια, ἐφαρμόζει τοὺς κανόνες τῆς τέχνης του καὶ διαλέγει κάθε 
φορὰ τὸν τόνο ποὺ ταιριάζει στὸ θέµα του: ἀπὸ τὸν ἐπικὸ χαρα- 


κτήρα τῶν βιβλικῶν καὶ ἱστορικῶν συνθέσεων περνᾶ ἄνετα 
στὸ λυρισμὸ τῶν βουκολικῶν σκηνῶν ποὺ θυμίζουν Τισιανό, 
ἢ στὶς ἀλληγορικὲς σκηνὲς ὅπως ἡ " Eunvevon τοῦ | ]οιητῆ (Λοῦ- 
βρο) καὶ τὸ Βασίλειο τῆς Φλόρας (Δρέσδη), ἢ ἀκόμα στὰ θέματα 
ἀπὸ τὸν ᾿Οβίδιο καὶ τὸν Τάσσο, ὅπως στὰ ἔργα ὁ Midas στὶς 
πηγὲς τοῦ []ακτωλοῦ (᾿Αγιάτσιο), H yo καὶ Νάρκισσος (Λοῦβρο), 
Ταγκρέδος καὶ ᾿Ερμίνια (Λένινγκραντ, Μπίρμιγχαμ). Γιὰ τὰ 
θρησκευτικὰ θέµατα ἀκολουθεῖ ἕνα ρυθμὸ ἀνάμεσα στὸ μπαρὸκ 
καὶ στὴν τεχνοτροπία τῶν Καρράτσι' ἀναφέρουμε τὴν > Ανάληψη 
(ἀγγλικὴ ἰδιωτικὴ συλλογή), τὴν ᾿ Αποκαθήλωση (Λένινγκραντ), 
τὸ “Όραμα τοῦ "Αγίου ᾿Ιακώβου τοῦ Ι]ρεσβυτέρου. Μὰ ἰδιαίτερα 
τὸν ἐμπνέει τὸ θέμα τῶν ΠΜυστηρίων, ὅπου N ἠθικὴ δύναμη 
ἐκφράζεται μὲ μιὰ ὑπέρτατη σαφήνεια, ποὺ θυμίζει Ραφαήλ, καὶ 
μὲ μιὰ μορφικὴ ἀναζήτηση ἀνάλογη μὲ τοῦ Ντομενικίνο, ποὺ 
προαναγγέλλει τὸν Νταβίντ. 

"O τρόπος ποὺ περνᾶ ἀπὸ τὸν Ραφαὴλ (τῶν σχεδίων γιὰ τὶς 
ταπισερὶ τῆς Καπέλλα Σιξτίνα καὶ τῆς |]ζυρκαϊᾶς τοῦ Μπόργκο) 
στὸν Τισιανὸ δείχνει τὸ βαθμὸ τῆς ἐκπληκτικῆς προσαρμοστικό- 
τητάς του. Πίσω ἀπ᾽ αὐτὴ τὴν εὐχέρεια ὑπάρχει ἡ σταθερὴ πρόθε- 
ση τοῦ καλλιτέχνη νὰ δώση στὸ θέμα του τὴν ἑρμηνεία ποὺ τοῦ 
ταιριάζει καὶ τὸ ἐκφράζει ἀπόλυτα, ποὺ φέρνει στὸ φῶς τὶς ἰδιο- 
τυπίες του καὶ τονίζει τὶς ἠθικὲς καὶ συμβολικὲς προεκτάσεις 
του, καθὼς καὶ τὶς ἀναφορές του στὴ φύση καὶ τὰ αἰσθήματα. 

Ἕνα τόσο φιλόδοξο πρόγραµµα ἀποκλείει ἀπὸ τὴν ἀρχὴ τὰ 
συνηθισμένα θέµατα, ὅπως τὰ ἐσωτερικά, οἱ νεκρὲς φύσεις, οἱ 
σκηνὲς τῆς καθημερινῆς ζωῆς, τὰ χωρὶς πρόσωπα τοπία, καί, 
μὲ μερικὲς ἐξαιρέσεις, τὰ πορτραῖτα. Γιὰ τὴν πιστὴ ἀπόδοση 
τῶν «παθῶν» («affeti») 6 Πουσσὲν στηρίζεται στὴν ἀληθοφά- 
vera, τῆς δράσης. Δὲν περιορίζεται ὅμως μόνο σ᾽ αὐτό: προσ- 
παθεῖ và ἐφαρμόση στὴ ζωγραφικὴ τὶς ἀρχὲς ἀπὸ ἕνα βιβλίο 
τοῦ δέκατου ἕκτου αἰώνα ποὺ ἀνακάλυψε στὰ ποικίλα του δια- 
βάσματα, τοὺς «Αρμονικοὺς Θεσμοὺς» τοῦ Τζιοζέφο Τζαρλίνο. 
᾿Ακολουθώντας τὸ μουσικὸ σύστημα τῶν ἀρχαίων «τρόπων» 
ἀπορρίπτει τὸν πλατειασμό, τὶς συγκεχυμένες χρωματικὲς ἁρ- 
μονίες καὶ προτιμᾶ τὴ διαβάθµιση κάθε ὀπτικοῦ στοιχείου κατὰ 
σειρὰ σπουδαιότητας: βασικὸς τόνος, χρωματικὸ ἐφφέ, πλαστι- 
κὸ ἐφφέ, ἀλλάζοντας κάθε φορὰ τὶς σχέσεις touc, ἀνάλογα μὲ 
τὸ θέμα, ποὺ δίνει πάντα τὸ μέτρο γιὰ τὴν ἑρμηνεία. 


ΝΑ ΓΡΑΜΜΑ στὸν Σαντελοὺ μὲ ἡμερομηνία 24 Νοεμβρίου 
1647 ρίχνει ἄπλετο φῶς στὸ καλλιτεχνικὸ πιστεύω τοῦ 
Πουσσέν, μ᾽ ὅλο ποὺ διατυπώνεται ὑπερβολικὰ σχηματικὰ καὶ 
μοιάζει σὰν ἀπόσπασμα ἀπὸ τὸ βιβλίο τοῦ Τζαρλίνο, ποὺ κι 
αὐτὸς ἐπηρεάζεται ἀπὸ τὴν ἀρχαία σκέψη. “O Πουσσὲν διακρί- 
VEL τὴν αὐστηρότητα τοῦ δωρικοῦ τρόπου, τὴν ὀξύτητα τοῦ φρυ- 
γικοῦ, τὴ συγκινησιακὴ ἔνταση τοῦ λυδικοῦ, τὴ χάρη τοῦ ὑπο- 
λύδιου, τὴν ἡδυπάθεια τοῦ ἰωνικοῦ, προσδιορίζοντας στὸ ἴδιο 
γράμμα πὼς ἡ λέξη «τρόπος» (πιοάς) «στὴν κυριολεξία σημαίνει 
τὸ λόγο ἢ τὸ μέτρο καὶ τὴ μορφὴ ποὺ χρησιμοποιοῦμε γιὰ νὰ 
δημιουργήσουμε κάτι, ποὺ μᾶς ἐμποδίζει νὰ ὑπερβάλλουμε, ποὺ 
μᾶς κάνει νὰ ἐνεργοῦμε σὲ ὅλα μὲ σύνεση καὶ μετριοπάθεια...» 
Δὲν εἶναι ἀνάγκη νὰ ποῦμε πὼς αὐτὴ ἡ στάση ἐμφανίζεται 
μὲ τὴ μορφὴ ἑνὸς ἀδιάκοπου πειραματισμοῦ κι ὄχι σὰν ἔκφραση 
ἑνὸς ἀποκρυσταλλωμένου ἰδανικοῦ. 11 αὐτὸ κι αὐτὴ T] συναρ- 
παστικὴ ἐναλλαγὴ τῶν μοτίβων, ποὺ κάνει δύσκολη τὴν προσ- 
πάθεια νὰ παρακολουθήσουμε τὴν ἐξέλιξη στὴν τέχνη του. 
Aro τὴν ἐπιβλητικὴ ρητορικότητα τῶν ἀλληγορικῶν καὶ ἵστο- 
ρικῶν θεμάτων περνᾶ ἀναπάντεχα στὴ γαλήνη μιᾶς εἰδυλλιακῆς 
σκηνῆς στὸ ὕφος τοῦ Τισιανοῦ. Ὑπενθυμίζουμε ἐδῶ μερικὰ ἀπὸ 
τὰ κυριότερα ἔργα του, σὲ χρονολογικὴ σειρά: ἀρχίζουμε μὲ 
τὴν "Zunvevon τοῦ ΠΠοιητή (Λοῦβρο), ποὺ θὰ μποροῦσε νὰ χα- 
ρακτηριστῆ σὰ σύμβολο τῆς πρώτης του ρωμαϊκῆς περιόδου. 
Σ αὐτὸν τὸν πίνακα μὲ τὴ γλυπτικὴ σαφήνεια τῶν μορφῶν, ὁ 
γλυκὸς καὶ ἁπαλὸς τόνος τῶν χρωμάτων θυμίζει τὸν πίνακα 


"ἔρως “Ιερὸς καὶ "ἔρως Σαρκικὸς τοῦ Τισιανοῦ, ποὺ χωρὶς 
ἄλλο εἶχε ἀπὸ καιρὸ κιόλας περάσει στὴν πινακοθήκη τοῦ 
Σκιπίωνα Μποργκέζε. Σὲ ἀνάλογους χρωματικοὺς πειραματι- 
σμοὺς ὀφείλεται ἢ ἐξαίσια ὀμορφιὰ ἔργων ὅπως ὁ Midas στὶς πη- 
yes τοῦ ΠΠακτωλοῦ (Αγιάτσιο), ᾿Ηχὼ καὶ Νάρκισσος (Δοῦβρο), 
"Αρτεμις καὶ Ενδυμίων (Ντητρόιτ), “H παιδικὴ ἡλικία τοῦ Bax- 
yov (Λοῦβρο), Oi βοσκοὶ τῆς ᾿ Αρκαδίας (Τσάτσγουορθ), Tay- 
κρέδος καὶ ᾽Ερμίνια (Λένινγκραντ, Μπίρμιγχαμ), Βακχικὴ γιορ- 
τὴ μὲ τὴν κοπέλα ποὺ παίζει λαοῦτο (Λοῦβρο), γιὰ νὰ ἀναφέ- 
ρουµε μερικὰ μόνο δείγματα ἀπὸ τὴν παραγωγὴ τοῦ Πουσσὲν 
τὰ πρῶτα χρόνια στὴ Ρώμη. ἼΑλλοτε ἡ ἐπίδραση τῶν Beve- 
τσιάνων καὶ τοῦ Ραφαὴλ. ὁδηγεῖ σὲ ἔργα ὅπως 6 6 
(Πράντο), ὃ Θρίαμβος τοῦ Aavió (ἀγγλικὴ ἰδιωτικὴ συλλογή), 
τὸ Βασίλειο τῆς Φλόρας (Δρέσδη), y ΙΠανούκλα τῆς 7 
(Λοῦβρο), ἡ Διάβαση τῆς ᾿Βρυθρᾶς Θάλασσας (Μελβούρνη), 
f| Λατρεία τοῦ Χρυσοῦ Μόσχου (Λονδίνο) καὶ ἡ ἐξαίσια ᾿Επι- 
στροφὴ ἀπὸ τὴν Αἴγυπτο (Κλήβελαντ, ᾿Οχάιο), ποὺ τὸ στύλ. της 
θυμίζει περισσότερο Καρράτσι. 

Μὰ ἡ ἐπίδραση τοῦ Ραφαὴλ. εἶναι πιὸ ἔντονη στὰ μυθολογικὰ 
ἢ ἱστορικὰ θέματα ἀπὸ τὸν κύκλο τῆς Περγάμου καὶ τῆς Ρόδου, 
ποὺ τὰ μελετᾶ ἀπὸ τὰ πρωτότυπα ἢ τὰ ἀντίγραφα τῶν συλλογῶν 
τοῦ Βατικανοῦ καὶ τῶν ἀριστοκρατῶν τῆς Ρώμης, ὅπως y Kara- 
κτήση τῆς ᾿Ἱερουσαλὴμ (Βιέννη), ἡ “Αρπαγὴ τῶν 2/00/700۷ (Δοῦ- 
βρο, Νέα Ὑόρκη), y Διάσωση τοῦ νεαροῦ Ilödooov (Λοῦβρο), 
ὁ Θρίαμβος τοῦ Ποσειδώνα (Φιλαδέλφεια), ἡ ᾿ Αφροδίτη φέρνει 
τὰ ὅπλα στὸν Αἰνεία (Ρουέν). 


Σ ΤΑ ΤΕΛΗ τῆς τέταρτης δεκαετίας τοῦ δέκατου ἕβδομου 
αἰώνα 6 Πουσσὲν φανερώνει σὲ μερικοὺς πίνακες μὲ βι- 
βλικὸ θέμα --- ὅπως 6 “Αγιος ᾿Ιωάννης ὁ Βαπτιστής στὶς ὄχθες 
τοῦ ᾿Ιορδάνη, Y Συλλογὴ τοῦ Μάννα, à ᾿Ανεύρεση τοῦ Μωυσή 
(καὶ οἱ τρεῖς στὸ Λοῦβρο) --- ἕνα καινούριο ἐνδιαφέρον γιὰ τὸ 
τοπίο, ποὺ δὲν εἶναι πιὰ ἁπλὸ φόντο γιὰ τὴ δράση. ᾿Αντλεῖ 
πάντοτε ἀπὸ τὴ ζωντανὴ πηγὴ τῆς ἔμπνευσης: 6 Σάντραρτ ἀνα- 
φέρει: «Πήγαμε ἔφιπποι 6 Πουσσέν, 6 Κλὼντ Γκαλλὲ κι ἐγὼ 
μέχρι τὸ Τίβολι γιὰ νὰ ζωγραφίσουμε ἢ νὰ σχεδιάσουμε τοπία 
ἐκ τοῦ φυσικοῦ». Αὐτὴ τὴ συνήθεια τὴν εἶχαν κιόλας ἀκολουθή- 
ost οἱ Καρράτσι καὶ οἱ ὀπαδοί τους (ὅπως 6 Ntopevikivo). Ὅρι- 
σμένα ἐμπνευσμένα tov σχέδια ὁ Πουσσὲν τὰ ἔκανε τὸν ἴδιο 
καιρὸ μὲ ἀνάλογα σχέδια τοῦ Κλώντ Aoppaív. Ἂς μὴν ξεχνοῦ- 
µε ἀκόμα ὅτι 6 συγγενὴς καὶ μαθητὴς τοῦ Πουσσὲν Γκασπὰρ 
Ντυγκὲ θὰ γίνη διάσημος τοπιογράφος. Αὐτὸ τὸ «ἄνοιγμα» 
στὸ φυσικὸ περιβάλλον ἐκφράζεται σὲ πίνακες ὅπως τὸ Τοπίο 
μὲ τὸν "Αγιο “Ιερώνυμο (Μαδρίτη, Πράντο), ἢ ἢ ᾿Ανεύρεση τοῦ 
Μωυσῆ (Aoößpo), καθὼς καὶ σὲ δύο ἐξαιρετικὰ Τοπία τῆς ρω- 
μαϊκῆς ὑπαίθρου (μὲ μικροσκοπικὲς μορφές), ποὺ ἀνήκουν σὲ 
μιὰ ἀγγλικὴ ἰδιωτικὴ συλλογή. 

᾿Ανάμεσα στὰ 1640 καὶ 1642 τοποθετεῖται ἡ σύντομη παρισινὴ 
παρένθεση, f| φορτωμένη ἔγνοιες καὶ νοσταλγίες. Ὁ Πουσσὲν 
ἀφιερώνει τὸν περισσότερο καιρὸ στὰ σχέδια γιὰ τὴ διακό- 
σµηση τῆς Μεγάλης Στοᾶς τοῦ Λούβρου: τὰ ἐλάχιστα ἔργα 
αὐτῆς τῆς περιόδου, ποὺ τὰ ζωγράφισε μὲ δική του πρωτοβουλία 
κι ὄχι μὲ παραγγελίες, ἔχουν θέματα ἀλληγορικὰ ἢ θρησκευ- 

τικὰ καὶ εἶναι ἀπὸ τὰ πιὸ συμβατικὰ ποὺ μᾶς ἄφησε. Mová- 
χα στὴ γαλήνη τοῦ ρωμαϊκοῦ ἀτελιέ του ἀρχίζει τὴ δεύτερη 
σειρὰ τῶν Μυστηρίων γιὰ τὸν Σαντελού: σ᾽ αὐτὴ τὴ σειρὰ ἐπι- 
διώκει μιὰ τελετουργικὴ μεγαλοπρέπεια καὶ καταφέρνει νὰ 
φτάση τὴν κλασικὴ καθαρότητα τοῦ Ρακίνα. Ποτὲ 6 Πουσσὲν 
δὲν προχώρησε τόσο στὴν ἀναζήτησή του γιὰ τὴ διαλεκτικὴ 
ἀνάμεσα στὸ φῶς καὶ τὸ σκοτάδι ὅσο o αὐτὴ τὴ σειρὰ μὲ τὴ 
μεγάλη εὐγλωττία τῆς κίνησης. Ἢ εὐγλωττία αὐτὴ σὲ μερικοὺς 
πίνακες τῆς δεύτερης περιόδου μοιάζει βιασμένη. Στὶς δυσκο- 
λίες ποὺ ἀντιμετωπίζει ὃ ζωγράφος προσπαθώντας và ἀποδώση 
τὰ πρόσωπα σὲ συνάρτηση μὲ τὴν ἀτμόσφαιρα ποὺ τὰ περιβάλ- 
λει, θὰ προστεθῇ κάποια χρωματικὴ σκληρότητα. 


ΣΤΟΣΟ στὶς πιὸ ἁπλὲς συνθέσεις, τὶς παραλλαγὲς τῆς 
“Αγίας Οἰκογένειας τοῦ Σὰν Φρανσίσκο, τοῦ Καίμπριτζ, 
τοῦ Παρισιοῦ καὶ τοῦ Λένινγκραντ, ξεφεύγει ἀπὸ τὴν ἐπιτηδευ- 
μένη ρητορικότητα ποὺ ἔχουν πολλὰ ἔργα του μὲ βιβλικὸ θέμα, 
πράγμα ποὺ δείχνει γιὰ μιὰ ἀκόμα φορὰ τὴ σημασία ποὺ εἶχε 
γιὰ τὸν καλλιτέχνη τὸ θέμα του. Ὁ ζωγράφος φτάνει σ᾽ ἕνα 
ἁρμονικὸ δέσιμο θέματος καὶ τοπίου, σὲ σημεῖο ποὺ và 7 
τὸ «Μιχαὴλ ΄Αγγελο τῆς Βενετίας», τὸν Σεμπαστιάνο ντὲλ 
Πιόμπο. Τὸ ἴδιο συμβαίνει καὶ στὸ Θρῆνο γιὰ τὸ Νεκρὸ Χριστὸ 
(Δουβλίνο). Στὸ μεταξὺ τὸ ἐνδιαφέρον τοῦ Πουσσὲν γιὰ τὸ το- 
πίο κορυφώνεται. Δημιουργεῖ ὑπέροχες συνθέσεις σὲ κλασικὴ 
γραμμή, ἀνάλογες μὲ τοῦ ᾿Αννίβα Καρράτσι καὶ τοῦ Ντομενι- 
κίνο. ᾿Ανάμεσα σὲ ἄλλα, ζωγραφίζει τὴν Κηδεία τοῦ Φωκίωνα 
(συλλογὴ τοῦ κόμητα tod Πλύμουθ), τὴ 272060 τοῦ Φωκίωνα 
(συλλογὴ τοῦ κόμητα τοῦ Ντέρμπυ), τὸ Τοπίο μὲ τὸν ἄνθρωπο 
καὶ τὸ φίδι (Λονδίνο), τὸ ᾿Ορφέας καὶ Εὐρυδίκη (Λοῦβρο). 
Ἐξάλλου τὸ Τοπίο μὲ τὸ Λιογένη (Λοῦβρο), τὸ Τοπίο μὲ τὸν 
ΓΙολύφημο (Λένινγκραντ), 6 "Πρακλῆς καὶ 6 Κάκος (Μόσχα) 
καὶ ὁ Τυφλὸς 'Qoíov (Νέα Ὑόρκη) θὰ ἐπηρεάσουν βασικὰ τὴν 


ἐξέλιξη τοῦ Ντυγκέ. Δὲν ἔχουν ἴσως τὴν κρυστάλλινη μαγεία 
τῶν ἄλλων, ἀλλὰ τὰ διαπνέει ἕνας ἔντονος ἀνιμισμὸς κι ἕνα 
δυνατὸ φυσιολατρικὸ αἴσθημα. Στὶς Τέσσερεις ᾿Εποχὲς 6 Tlóvo- 
σὲν ἀνατρέχει σὲ ὑποβλητικὰ βιβλικὰ θέµατα. Ἡ ”Ανοιξη 
συμβολίζεται μὲ τὸν ᾿Επίγειο Παράδεισο, ὅπου, μέσα στὸ ὀρ- 
γιαστικὸ παρθένο δάσος, 0 πειρασμὸς θὰ καταστρέψη τὸν ᾿Αδὰμ 
καὶ τὴν Εὔα. Γιὰ τὸ Καλοκαίρι ζωντανεύει τὸν ἔρωτα τοῦ Βοὸζ 
καὶ τῆς PovO στοὺς ἀγροὺς μὲ τὰ ξανθὰ στάχυα ποὺ χρυσίζουν 
κάτω ἀπὸ τὴ ζέστη. Ἡ πλούσια σοδειὰ τῆς Γῆς τῆς Ἐπαγγελίας, 
μὲ τὸ τεράστιο σταφύλι ποὺ κουβαλοῦν στοὺς ὤμους touc δυὸ 
ἄντρες, συμβολίζει τὸ Φθινόπωρο. M αὐτὰ τὰ γαλήνια καὶ ἁρ- 
μονικὰ ὁράματα ἐπιστρέφει στὴ χρωματικὴ μαγεία τῶν πρώτων 
χρόνων. Μὰ ἡ παλέτα του πλουτίζεται μὲ καινούριους τόνους᾽ 
τὴν ἀνανεώνει ἕνα πρωτόγνωρο αἴσθημα φρικίασης, μιὰ παλ- 
λόμενη δημιουργικὴ πνοή: ἐναρμονίζεται μὲ τὶς στιγμὲς μιᾶς 
αἰώνιας, κοσμικῆς ἡμέρας: αὐγή, μεσημέρι, δειλινό, νύχτα: 
Μὰ στὴν τρομερὴ νυκτερινὴ σκηνὴ τοῦ Χειμώνα, μὲ τὴν ἡλιακὴ 
ἔκλειψη τοῦ Κατακλυσμοῦ, ἀντηχεῖ 6 πιὸ τραγικὸς τόνος ποὺ 
ἐξέφρασε ποτὲ ὁ καλλιτέχνης. Δὲν εἶναι ἡ βάρβαρη μανία τῶν 
ἀρχαίων μαχῶν, οὔτε y σπαρακτικὴ ἐλεγεία ἑνὸς μύθου τοῦ 
10660٥7 σκοτεινὲς δυνάμεις ἐξαπολύονται ἀδυσώπητες, καὶ ἡ 
μυστικὴ ἰσορροπία καταρρέει. Γιὰ μιὰ ἀκόμα φορὰ ὁ Πουσσὲν 
διακινδυνεύει τὴν ἀλλαγὴ τῶν ἐκφραστικῶν του μέσων χρησι- 
μοποιώντας σκούρους τόνους ποὺ f| δύναμή τους μᾶς παγώνει. 
Θά λεγε κανεὶς πὼς εἶναι ἕνα προμήνυμα θανάτου, μιὰ εἰδοποίη- 
ση πὼς σύντομα θὰ σβήση αὐτὸ τὸ ἐκπληκτικὸ βλέμμα ποὺ 
ἤξερε τόσο καλὰ νὰ αἰχμαλωτίζη τὸ μαγευτικὸ φῶς τῆς ρωμαῖ- 
κῆς ἐξοχῆς. Στὶς Τέσσερεις ᾿Εποχὲς 6 καλλιτέχνης μᾶς ἀφήνει 
ἕνα μήνυμα πίστης πρὸς τὴ φύση. Τὰ τελευταῖα γραφτά tov 
μαρτυροῦν πὼς N καρδιά του χτυποῦσε πιὸ πολὺ παρὰ ποτὲ 
στὸ ρυθμὸ τοῦ ἐξωτερικοῦ κόσμου, ποὺ τὸ χέρι του, ὅλο καὶ 
πιὸ ἀβέβαιο, τὸν ἀποτύπωνε πάνω στὸ μουσαμὰ μὲ συναρπαστι- 
κὲς μορφὲς καὶ χρώματα. 


'H Kataokeun ἑνὸς πίνακα zoypaqg]irknc 


YO τρόποι ὑπάρχουν γιὰ τὴ σύνθεση 
Δ ἑνὸς πίνακα: 6 ἐπιστημονικὸς καὶ ὁ 
διαισθητικός. Δυὸ τρόποι ὑπάρχουν καὶ γιὰ 
νὰ κοιτάξης ἕναν πίνακα. 

"Aro τὴν ἀρχαιότητα ἀκόμα, ὁ καλλιτέ- 
χνης (6 ἀρχιτέκτονας, 6 ζωγράφος, ὃ γλύ- 
πτης) προσπάθησε νὰ πειθαρχήση στὴν 
ἀπρόσωπη λογικὴ τῆς ἐπιστήμης τὴ δη- 
μιουργικὴ δουλειά του: fj ἀριθμητικὴ καὶ 
ἡ γεωμετρία ἦταν yv αὐτὸν τὸ ἀπαραίτητο 
ὑφάδι τῆς ὀμορφιᾶς. Ταυτιζόταν ἔτσι μὲ τὸν 
Πλάστη (τὸ δημιουργὸ θεὸ τῆς πλατωνικῆς 
φιλοσοφίας), ἀφοῦ 6 ἄνθρωπος, τὸ φυτό, 
τὸ λουλούδι, τὸ αὐγό, τὸ κοχύλι εἶναι σο- 
φὲς «συνθέσεις» ἀπὸ μαγικοὺς ἀριθμοὺς καὶ 
γεωμετρικὰ σχήματα μὲ ἰδανικὲς ἀναλογίες. 

“0 Πουσσέν, μαζὶ μὲ τὸν Ροῦμπενς, ἦταν 
ἕνας ἀπὸ τοὺς «συνθέτες» τοῦ «Μεγάλου 


Αἰώνα». "Ag πάρουμε γιὰ ἀντικείμενο τῆς 


μελέτης µας τὴν εἰκόνα 3, τὴν "Eunvevon 
τοῦ /Ιοιητῆ, ποὺ θὰ τὴ συναντήσουμε παρα- 
κάτω ἔγχρωμη (riv. I), κι ἂς προσπαθήσου- 
ue νὰ βροῦμε τὴν πορεία ποὺ ἀκολούθησε 
ὁ ζωγράφος γιὰ νὰ ὀργανώση τὶς φόρμες 
του σύμφωνα μὲ μιὰ δρισμένη τάξη. 


Καὶ ὃ πιὸ ἐπιπόλαιος κι ἀμύητος θεατὴς 
θὰ ἀναγκαστῆ νὰ ἀναγνωρίση ἀμέσως μιὰ 
ἀψεγάδιαστη ἰσορροπία, ἕνα ρυθμὸ ἰδανι- 
κῆς ἁπλότητας, ἀποτέλεσμα ἑνὸς διαγράμ- 
ματος σχεδιασµένου μὲ ἀκρίβεια: αὐτὸ θὰ 
προσπαθήσουμε νὰ ἀνακαλύψουμε κάτω 
ἀπὸ τὴ χρωματιστὴ ἐπιφάνεια τοῦ ἔργου. 


«ΧΡΥΣΗ ΤΟΜΗ»: 'H διάμεσος MM! 

δίνει τὴν κεντρικὴ θέση στὸν ᾽Απόλ- 
λωνα. Τὸ ἀριστερὸ μέρος προορίζεται γιὰ 
τὴ Μούσα, τὸ δεξιὸ γιὰ τὸν Ποιητή. “O 
καλλιτέχνης θέλει νὰ ἀποφύγη τὴ συνηθι- 
σμένη συμμετρία, θέλει va βρῆ ἀνάμεσα 
στοὺς πρωταγωνιστὲς μιὰ σχέση ἁρμονι- 
κῶν ἀποστάσεων. 


Τὸ ἀριστερὸ ὀρθογώνιο ἔχει στὴ μέση 
του τὴ Μούσα, μὲ ἄξονα τὴ διάµεσο M?M?. 
"O ἄξονας ΠΠ! τοῦ Ποιητῆ θὰ ἀπέχη ἀπὸ 
τὸ M τόσο, ὥστε νὰ ἰσχύη ἡ σχέση τῆς 
«χρυσῆς τομῆς»: 


ΑΠ ΑΜ 


AM | MII' 


CLAUDE VICENTE 


H «ΤΕΛΕΙΟΤΗΤΑ TOY ΚΥΚΛΟΥ»: Ἢ Co- 
γραφικὴ ἐπιφάνεια ὁρίζεται ἀπὸ δύο 
τόξα μὲ διάμετρο τὸ μῆκος τοῦ πίνακα καὶ 
κέντρα τὸ P καὶ Pl, κορυφὲς τεσσάρων τε- 
τραγώνων ποὺ ἔχουν ἀνὰ δύο κοινὸ τμῆμα 
τὴν κεντρικὴ ὁριζόντια ζώνη. Τὴν ἴδια 
κατασκευὴ ἔχουν καὶ τὰ τέσσερα πεταλοει- 
δῆ σχήματα στὶς γωνίες, ποὺ περιέχουν τὰ 
ἄκρα τῆς Μούσας, τοῦ Month καὶ τοῦ 
χερουβεὶμ ποὺ τὸν στεφανώνει. 


Στὴ βάση, καὶ ἀπὸ τὸ σημεῖο Μ, ὑψώνε- 
ται σὰν πίδακας ἕνα καμπυλόγραμμο τρί- 
yovo ποὺ παρακολουθεῖ τὴν κνήμη τοῦ 
᾿Απόλλωνα καὶ τὸ χέρι τοῦ χερουβείμ. Ἡ 
κορυφὴ τοῦ πίδακα εἶναι ἢ καμπύλη τοῦ 
μηροῦ, χαραγμένη μὲ μιὰ ἀκτίνα σὲ ἀνα- 
λογία «χρυσῆς τομῆς» μὲ τὸ μῆκος τοῦ πί- 
νακα: 


ἀκτίνα MO = A!B καὶ -一 一 = 


Στὸ σημεῖο O ποὺ τέμνονται οἱ καμπύλες 
βρίσκεται ἕνα σημαντικὸ κέντρο μὲ ὁμό- 
λογό του τὸ Οἱ. “Ava δύο ὁμόκεντροι κύ- 


κλοι στὰ O καὶ Οἱ περικλείουν καὶ προσ- 
διορίζουν τὸ θέμα. Σημειώνουμε τὴν ἀκτίνα 
O!X! σὲ ἀναλογία «χρυσῆς τομῆς» μὲ τὴν 
— XO! XX! 
εὐθεία O!X (Sr Ol 
τόξο τοῦ κύκλου M! ποὺ ὑποβαστάζει τὴν 
κοιλιὰ τοῦ χερουβεὶμ στὸ πέταγμά του. 


κι ἀκόμα τὸ 


«ΑΥΣΤΗΡΟΤΗΤΑ ΤΗΣ ΕΥΘΕΙΑΣ»: Οἱ 

διαγώνιες τῶν τετραγώνων ποὺ ἔχουν 
πλευρὲς τὶς ΑΔ καὶ ΒΓ ὁρίζουν τὴ στάση 
καὶ τὴν κατεύθυνση τῶν μορφῶν (λυγισμένο 
πόδι τῆς Μούσας, μηρὸς τοῦ ᾿Απόλλωνα, 
ἐσθήτα τοῦ Ποιητῆ...). 

Δὲν καθορίζουν µόνο αὐτὲς oi γραμμὲς 
τὸν Ποιητή. Οἱ διαγώνιες BM! καὶ ΜΓ τοῦ 
δεξιοῦ μισοῦ τοῦ πίνακα δίνουν τὴ διεύθυν- 
ση τοῦ ἀριστεροῦ ποδιοῦ καὶ χεριοῦ tov 


τέλος, μιὰ μακριὰ εὐθεία γραμμή, ἢ ΠῚ, 
ἀπὸ τὴν κορυφὴ τοῦ ἄξονά tou στὸ σημεῖο 
τομῆς τῶν δύο κύκλων, τὸν συγκρατεῖ στὴ 
θέση του μπροστὰ στὸ θεϊκὸ προστάτη του. 

Ἢ γραμμὴ αὐτὴ ἔχει τὴν ἴδια κλίση μὲ 
τὴ Μούσα ποὺ γέρνει στὴν ἄλλη ἄκρη. 
Τὴ διεύθυνση τῆς κλίσεως ἔχει καὶ ἢ AB! 
ποὺ συνδέει δυὸ διαγώνιες τετραγώνων. 


IA ΤΕΧΝΗΤΗ ΠΡΑΓΜΑΤΙΚΟΤΗΤΑ: Ἢ 

μελέτη ἑνὸς πίνακα τοῦ Πουσσὲν ἀπο- 
καλύπτει μιὰ ἰλιγγιώδη ἀρχιτεκτονικὴ συν- 
εἰδηση. Ὄχι µόνο ἢ γενικὴ σύνθεση μὰ 
καὶ τὸ ἴδιο τὸ σχέδιο τῶν προσώπων γίνε- 
ται μὲ βάση ἕνα σχέδιο ποὺ ἔχει στηθῆ 
προηγουμένως. Θὰ μποροῦσε κανεὶς νὰ 
κλείση ὅλες τὶς μορφές του μέσα στὸ δίχτυ 
τῆς γεωμετρίας. 


Ἢ ἐπιστημονικὴ τεχνικὴ τοῦ Πουσσὲν 
διαιωνίστηκε ὣς τὶς μέρες µας. Ἂς θυµη- 
θοῦμε τὸ παράδειγµα τοῦ Σερὰ καὶ τοῦ Λότ. 
Μὰ ἄραγε αὐτὴ T) προπαρασκευαστικὴ ÉTI- 
στημονικὴ μέθοδος và εἶναι ἐντελῶς ἆπα- 
ραίτητη, conditio sine qua non, γιὰ τὴ δη- 
μιουργία ἑνὸς ἀριστουργήματος; ᾿Αφοῦ ἡ 
ἴδια ἡ φύση ὑπακούει στοὺς κανόνες τῆς 
ἁρμονίας, δὲ θὰ μποροῦσε κι ὁ Πουσσέν, 
σὰν τὸν Σεζάν, và παρατηρήση ἐντατικὰ 
τὴν πραγματικότητα καὶ νὰ ἀποδώση τὴν 
ἐσώτατη δομή της; 

Εἶναι ἁπλό: ὃ Πουσσέν, ποὺ δὲ γνώρισε 
τὴ φύση, τὴν ἀναπλήρωσε μὲ τὴν ἐπιστήμη. 


Μετάφραση ἀπὸ τὰ γαλλικά: 


Ε. ΣΤΕΦΑΝΑΚΗ 

Oi πίνακες 


I. H ΕΜΠΝΕΥΣΗ TOY ΠΟΙΗΤΗ (182,5 x 
213 éx.). Jlagioı, Ἰοῦβρο. -- Ἡ σκηνὴ πα- 
ριστάνει ἴσως τὴ στέψη τοῦ Βιργίλιου µπρο- 
στὰ στὸν ᾿Απόλλωνα καὶ τὴν Καλλιόπη, τὴ 
μούσα τῆς ἐπικῆς ποίησης. Μπροστά τους 
εἶναι ριγμένα τρία βιβλία: f Ἰλιάδα, ἡ ᾿Οδύσ- 
σεια καὶ fj Αἰνειάδα, τὰ μεγάλα ἔπη τῆς ἀρ- 
χαιότητας. “O πίνακας ἔγινε ἀνάμεσα στὰ 
1620 καὶ 1630 καὶ θυμίζει Τισιανό. 


IL H ΣΦΑΓΗ TON ΝΗΠΙΩΝ (97 x 131,5 


ἑκ.). JIacíot, Ileri 1/00). —"Epyo τῆς πρώ- 
της ἰταλικῆς περιόδου τοῦ Πουσσέν. Τὴν 
ἰδέα ἴσως νὰ τὴν ἔδωσε ὁ περίφημος πίνα- 


κας τοῦ 117۴001۷10 Ρένι, ἀλλὰ ὁ Πουσσὲν. 


δούλεψε τὸ θέμα του ἐπηρεασμένος ἀπὸ τοὺς 
τόνους τῶν Βακχικῶν ΙΓ ιορτῶν τοῦ Τισια- 
νοῦ, ποὺ τὶς εἶχε μελετήσει πολύ, ἐντόσσον- 
τας τὰ χρώματα σὲ μιὰ αὐστηρὴ σύνθεση. 


III. H IIANOYKAA THX AXNTONT (148 
x 198 &x.). 17aolo Aovßoo.— Ὁ πίνακας αὖ- 
τός, ποὺ εἶναι ἐμπνευσμένος κατὰ πάσα πι- 
θανότητα ἀπὸ τὴ µεγάλη ἐπιδημία τοῦ 1630, 
ξεπερνᾶ τὸν ἐπικαιρικό του χαρακτήρα. “O 
Πουσσὲν δίνει ἐδῶ ἕνα δεῖγμα τῆς δεξιοτε- 
χνίας του μὲ τὶς ἀργὲς καὶ τραγικὲς κινήσεις 
καὶ στάσεις τῶν προσώπων. H σκηνὴ ἔχει 
στὸ φόντο ἕνα αὐστηρὰ: κλασικὸ κτίριο. 


IV. ΒΑΚΧΙΚΗ ΓΙΟΡΤΗ ΜΕ ΤῊΝ KOIIE- 
ΛΑ ΠΟΥ ΠΑΙΖΕΙ AAOYTO (121 χ 175 


ἑκ.). Παρίσι, Λοῦβρο. -- Τὸ θέµα θυμίζει. 


τοὺς πίνακες τῆς σχολῆς τοῦ Τισιανοῦ ποὺ 
εἶχε στὴ συλλογή του ὁ καρδινάλιος ᾽Αλ- 
ντομπραντίνι, ἀλλὰ τὸ πρότυπο τοῦ Βάκχου 
εἶναι ὁ Ἑρμῆς τοῦ Συμποσίου τῶν (Θεῶν τοῦ 
Τζιοβάννι Μπελλίνι. Τὸ ἔργο αὐτὸ τοῦ Πουσ- 
σὲν ζωγραφίστηκε ἀνάμεσα 1631 καὶ 1633. 


V. ΑΡΤΕΜΙΣ ΚΑΙ ENAYMION (yópo στὰ. 


1631 — 122 x 169 &kx.). Ντητρόιτ, ᾿Ινστιτοῦ- 
το Τεχνῶν. — Τὴν αὐγή, ὅταν ὁ ᾿Απόλλωνας 
(ὁ Ἥλιος) ὑψώνεται μὲ τὸ ἅρμα του στὸν οὐ- 
ρανό, y Αρτεμη (τὸ Φεγγάρι) εἶναι ἐλεύθερη 
νὰ ξαναγυρίση στὸν ἀγαπημένο της βοσκό, 
τὸν ᾿Ενδυμίωνα. Στὰ δεξιὰ μιὰ φτερωτὴ µορ- 


φὴ παραμερίζει τὸ παραπέτασμα τῆς νύχτας | 


ἀποκαλύπτοντας τὸν Ὕπνο ποὺ κοιμᾶται. 


| VI-VII. Η ΑΡΠΑΓΗ TON ΣΑΒΙΝΩΝ (154 x 


206 ἑκ.). Νέα Υόρκη. Μητροπολιτικὸ Mov- 
σεῖο. — Τὸ ἔργο αὐτὸ χρονολογεῖται στὸ 
1637 καὶ εἶναι μερικὰ χρόνια μεταγενέστερο 


ἀπὸ τὴν παραλλαγὴ ποὺ βρίσκεται στὸ Λοῦ-. 


βρο. Στὸν πίνακα αὐτὸ τῆς Νέας Ὑόρκης 
ἡ σύνθεση εἶναι εὐρύτερη, οἱ στάσεις πιὸ 
χαλαρὲς καὶ fj δράση συγκεντρώνεται σὲ 


. συμπλέγματα μορφῶν ποὺ θυμίζουν γλυπτά. 


VIII. H ΑΦΡΟΔΙΤΗ ΚΑΙΟΙΣΑΤΥΡΟΙ (77 x 
100 ἑκ.). Ζυρίχη, Οἶκος Texyvns.— Τὰ πε- 
ριστέρια στὸ ἀριστερὸ μέρος τοῦ πίνακα 
δείχνουν ὅτι πρόκειται γιὰ τὴν ᾿Αφροδίτη. 
Ὃ Πουσσὲν ξαναζωντανεύει ἐδῶ μὲ ἀξιοση- 
μείωτη ζωγραφικὴ τόλμη, παίρνοντας βέ- 
Bara ὑπόψη του καὶ τὶς προτιμήσεις τῶν πε- 


-λατῶν του, τὸ ἑλκυστικὸ θέµα ποὺ σχετίζε- 


ται ἄμεσα μὲ τὴ βενετσιάνικη παράδοση. 


IX. ΑΦΡΟΔΙΤΗ (71 x 96 éx.). 4ρέσδη, IIı- 
νακοθήκη. --᾿Ακόμα ἕνας πίνακας ποὺ ἀπο- 
δεικνύει πόσο μελέτησε ὁ Πουσσὲν τὸν Τι- 
σιανό, μὲ τὴν ἐκθαμβωτικὴ γύμνια τῆς θεᾶς 
πάνω στὸ ἀστραφτερὸ ὕφασμα. Παρόμοια 
θέματα, τὸ δέκατο ἕβδομο αἰώνα, εἶναι γε- 
μότα αἰσθησιασμό, ἀντίθετα μὲ τὸ κλίμα τῆς 
᾽Αντιμεταρρύθμισης ποὺ τὸ ἀρνήθηκε Ólo- 
κληρωτικὰ f| ἐποχὴ τοῦ μπαρόκ. 


X.H ΠΡΟΣΚΥΝΗΣΗ TON IIOIMENON 
(96 x 73 £k.) Λονδίνο, ᾿Εθνικὴ ΙΠινακοθή- 
xn. — Τὸ ἀρχιτεκτονικὸ θέµα τῶν ἐρειπίων, 
καθὼς καὶ ἡ ὁμάδα τῶν χερουβεὶμ ποὺ σκορ- 
πίζουν λουλούδια, ἔχουν 070507 στὸ ὕφος 
τοῦ Βερονέζε. ᾿Αλλά, ἐκτὸς ἀπὸ τὸν κλασικὸ 
χαρακτῆρα τοῦ θέματος, καὶ οἱ χρωματικοὶ 
τόνοι δὲν ἀπομακρύνονται ἀπὸ τὶς λαμπερὲς 
βενετσιάνικες χρωματικὲς ἁρμονίες. 


ΧΙ. Η ΕΠΙΣΤΡΟΦΗ ΑΠΟ ΤΗΝ ΑΙΓΥΠΤΟ 
(134 x 99 Ex.). Κλήβελαντ (᾿Οχάιο), Mov- 
σεῖο Τέχνης. — Αὐτὸ τὸ μάλλον σπάνιο El- 
κονογραφικὸ θέμα τὸ συναντᾶμε καὶ o^ ἕναν 
πίνακα τοῦ Λουδοβίκου Καρράτσι (ποὺ φυ- 
λάσσεται στὴν Κάζα Τακκόνι τῆς Βολωνίας). 
Ὃ σταυρός, ποὺ προοιωνίζει τὸ μαρτύριο 
τοῦ Γολγοθᾶ, ἐμφανίζεται στὸν Ἰησοῦ, ποὺ 
ἀπεικονίζεται £00 σὲ νεαρὴ ἡλικία. 


XII. Ο ΑΓΙΟΣ ΜΑΤΘΑΙΟΣ ΚΑΙ O AITE- 
ΛΟΣ (γύρω στὰ 1643—99 x 135 éx.). Beoo- 
λίνο - Ντάλεμ, Movoeio. — Αὐτὸ τὸ ἐξαίσιο, 
γαλήνιο τοπίο μὲ τοὺς μεγάλους µαίανδρους 
τοῦ νωχελικοῦ ποταμοῦ καὶ τοὺς μακρινοὺς 
λόφους εἶναι ἴσως τὸ ἔργο μὲ τὴ μεγαλύ- 
τερη συγκίνηση ἀπ᾽ ὅσα μᾶς ἄφησε ὁ IIovo- 
σὲν - τοπιογράφος. Οἱ φωτεινοὶ μαγευτικοί 
του τόνοι προαναγγέλλουν τὸν Kopo. 


XIII. ΤΟΠΟ ΜΕ TON ΟΡΦΕΑ KAI ΤΗΝ 
EYPYAIKH (124 x 209 éx.). Παρίσι, Λοῦ- 
Boo. —'H γενικὴ σύλληψη τοῦ ἔργου ἀντα- 
ποκρίνεται στὸ κριτήριο τῶν διακοσμήσεωῶν 
τοῦ Καρράτσι γιὰ τὸ μέγαρο ᾽Αλντομπραν- 
τίνι, ποὺ ἀκολούθησε καὶ ὁ Ντομενικίνο. 
Ὁ Πουσσὲν ὅμως ξεπερνᾶ ὅλους τοὺς προ- 
ηγούμενους μὲ τὴν ὑπέρτατη ἰσορροπία καὶ 
τὴ χρωματικὴ διαύγεια τοῦ ἔργου του. 


XIV. ΤΟ ΦΘΙΝΟΠΩΡΟ ἢ ΤΟ ΣΤΑΦΥΛΙ 
ΑΠΟ ΤΗ ΓΗ ΤΗΣ ΕΠΑΓΓΕΛΙΑΣ (118 x 
160 ἑκ.). Παρίσι, Λοῦβρο. --- Στὴν τελευταία 
καὶ θαυμαστὴ περίοδο τῆς καριέρας του ὁ 
Πουσσὲν δημιούργησε τὶς Τέσσερεις ᾿Εἔπο- 
χές, ἕνα σύνολο ἀπὸ πίνακες διαφορετικοὺς 
μεταξύ τους. "E60 ὁ καλλιτέχνης διάλεξε 
τὴν πλούσια σοδειὰ τῆς Γῆς τῆς Ἔπαγ- 
γελίας γιὰ νὰ συμβολίση τὸ φθινόπωρο. 


XV. O ΧΕΙΜΩΝΑΣ ἢ O ΚΑΤΑΚΛΥΣΜΟΣ 
(110 x 160 ἑκ.). Παρίσι, Λοῦβρο. 一 Ἡ σειρὰ 
τῶν Τεσσάρων ᾿ Εποχῶν εἶναι ἡ τελευταία 
ποὺ θὰ ζωγραφίση ὁ Πουσσέν, ἀπὸ τὸ 1660 
ὣς τὸ 1664, γιὰ λογαριασμὸ ἑνὸς πελάτη 
του. Τοὺς πίνακες αὐτοὺς τοὺς ἀγόρασε O 
Λουδοβίκος IA’. Ἐδῶ ὁ Πουσσὲν διάλεξε 
μιὰ σκηνὴ ἀπὸ τὸ βιβλικὸ θέμα τοῦ Κα- 
τακλυσμοῦ γιὰ νὰ συμβολίση τὸ χειμώνα. 


XVI. ΑΥΤΟΠΡΟΣΩΠΟΓΡΑΦΙΑ (98 x 74 


ἑκ.). Παρίσι, Λοῦβρο. -- Ζωγραφισµένη γιὰ 
λογαριασμὸ τοῦ ντὲ Σαντελοὺ (ὅπως ἕνα 
ἄλλο πορτραῖτο, τοῦ 1641, ποὺ βρίσκεται 
στὸ Κρατικὸ Μουσεῖο τοῦ Βερολίνου, εἶναι 
ζωγραφισμένο γιὰ τὸν τραπεζίτη Πουαντέλ). 
I’ αὐτοὺς τοὺς δυὸ σημαντικοὺς Παριζιά- 
νους μαικῆνες ἀφιερώνει τὴν εἰκόνα του ὁ 
Πουσσέν, περήφανος ποὺ ἔγινε διάσημος. 


XVII. ΤΟ ΒΑΣΙΛΕΙΟ ΤΗΣ ΦΛΟΡΑΣ (118 x 
175 ἑκ., λεπτομέρεια). 4ρέσδη, Πινακοθήκη. 
— Τὸ θέµα εἶναι παρµένο ἀπὸ τὶς «Meta- 
μορφώσεις» τοῦ ᾿Οβιδίου. Η Φλόρα σκορ- 
πίζει λουλούδια. ἐνῶ 6 Νάρκισσος σκύβει 
o ἕναν ἀμφορέα γεμάτο νερὸ ποὺ κρατάει 
ἡ νύμφη ᾿Ἠχώ. Τὸ ἔργο λούζεται στὸ νεο- 
βενετσιάνικο κλίμα, ὅπως ὅλα τὰ ἔργα τοῦ 
Πουσσὲν τῆς πρώτης ρωμαϊκῆς περιόδου. 

9 u msc Un. [ 4 
Ἡ ἀνταλλαγὴ τῶν τευχῶν HE Βιθλιοδετηπένους 
9 y y 
tópouc θὰ ἀρχίση ἀπὸ tic 10 Ὀκτωβρίου. 

Τὸ τεῦχος EA TKPEKO (44) περιέχει 12 σελίδες ἐπιπλέον, δηλαδὴ 4 ἔγχρωμες εἰκόνες 
ἀπὸ τὰ ἔργα τοῦ μεγάλου Κρητικοῦ ζωγράφου ποὺ βρίσκονται στὰ Ἑλληνικὰ Μουσεῖα καὶ 8 
σελίδες μὲ κείμενα τῶν Νίκου Καζαντζάκη, Παναγιώτη Κανελλόπουλου, Κωνσταντίνου A. 
Μέρτζιου, ᾿Αλέξανδρου Γ. Ξύδη, Κώστα Οὐράνη, Ζαχαρία Παπαντωνίου, Παντελῆ Πρεβελάκη 


καὶ Μανόλη Χατζηδάκη. 


Τὸ τεῦχος ΜΙΧΑΗΛ ΑΓΓΕΛΟΣ (45) περιέχει 8 σελίδες ἐπιπλέον, δηλαδὴ 4 ἔγχρωμες εἰκόνες 


καὶ 4 σελίδες μὲ κείμενα. 


Τὸ ἑπόμενο τεῦχος µας: 


ΤΑ ΑΡΙΣΤΟΥΡΓΗΜΑΤΑ ΤΗΣ ΤΕΧΝΗΣ 


ΜΕΓΆΛΟΙ . 
ΖΩΓΡΑΦΟΙ Bano 


"Hon ἐκυκλοφόρησαν: 
1. Ρενουὰρ 2. Τουλοὺζ-Λωτρὲκ 3. Βὰν Γκὸγκ 4. Ντελακρουὰ 
5. Γκωγκὲν 6. Ἔνγκρ 7. Mavé 8. Μονὲ 9. Ντεγκὰ 10. Σεζὰν 
11. Ῥουσσὼ 12. Σερὰ 13. Ἔνσορ 14. Ντωμιὲ 15. Καντίνσκυ 
16. Τζιόττο α΄ 17. Τζιόττο β’ 18. Πάολο Οὐτσέλλο 
19. Λεονάρντο ντὰ Βίντσι 20. Bav "Avk 21. Bav ντὲρ Βάυντεν 
22. Μποττιτσέλλι 23. Opa ᾿Αντζέλικο 24. Φιλίππο Λίππι 
25. Μαζάτσιο 26. Μαντένια 27. Πιέρο ντέλλα Φραντσέσκα 
28. Ἱερώνυμος Μπὸς 29. ᾽Αντονέλλο ντὰ Μεσσίνα 30. Μπελλίνι. 
31. Ραφαὴλ. α΄ 32. Ραφαὴλ. β΄ 33. Ντύρερ 34. Χόλμπαϊν 
35. Μπρέγκελ. 36. Καοπάτσιο 37. Τζιορτζιόνε 38, Τισιανὸς α΄ 
39. Τισιανὸς β΄ 40. Βερονέζε 41. Καραβάτζιο 42. Γκρύνεβαλντ 
43. Τιντορέττο 44. "EX Γκρέκο 45. Μιχαὴλ. Αγγελος 46. Γκόγια 


47. Βελάσκεθ 48. Ῥοῦμπενς 49. Ρέμπραντ 50. Φρὰνς Χὰλς 
51. Νταβὶντ 52. Μουρίλλο 


ΚΥΚΛΟΦΟΡΕΙ ΚΑΘΕ ΠΕΜΠΤΗ 


Μερικοὶ ἀπὸ τοὺς 


«ΜΕΓΑΛΟΥΣ ΖΩΓΡΑΦΟΥΣ» 


Τισιανὸς Πικάσσο. 
Ροῦμπενς . Μοντιλιάνι 
Βελάσκεθ Ντὲ Κίρικο 
Ρέμπραντ Γύζης 

Γκόγια Λύτρας τ᾿ 
Νταβὶντ Βολανάκης 
Ματὶς Παρθένης κ.ἄ. 


ΧΡΟΝΟΛΟΓΙΚΗ ΙΣΤΟΡΙΚΗ XEIPA TON 6 ΤΟΜΩΝ 


1. “Ano τὸν Τζιόττο στὴν ᾿Αναγέννηση 
2. ᾽Απὸ τὴν ᾽Αναγέννηση στὸν Î κρέκο 
3. "And τὸν 170 Αἰώνα στὸν 19ο 

4. Aro τὸν 190 Αἰώνα στὸν 200 

5. Εἰκοστὸς Αἰώνας 

6. Ἕλληνες Ζωγράφοι 

Copyright FABBRI - «MEALZA» 

EKAOTIKOX OIKOX «MEAIXXA» 


ΠΑΝΕΠΙΣΤΗΜΙΟΥ 34 ΤΗΛ. 611.692 - 635.096 
ΘΕΣΣΑΛΟΝΙΚΗ: ΤΣΙΜΙΣΚΗ 41 ΤΗΛ. 29010 


H BIBAIOAEXIA TOY I" TOMOY 


1. Ἡ βιβλιοδεσία τοῦ ἔργου εἶναι στερεά, καλλιτεχνικὴ 
καὶ κοσμεῖται ἀπὸ πολύχρωμη κουβεφτούρα. Ὁ κάθε τόμος 
εἶναι τοποθετημένος µέσα σὲ θήκη ἀπὸ χαρτόνι 300 γραμ. 

2. Οἱ προσκομίζοντες ΜΟΝΟ στὸ βιβλιοπωλεῖο µας (IIa-- 
νεπιστημίου 34 στὸ ΚΕΝΤΡΟ τῆς στοᾶς) τὰ τεύχη 31-45 
θὰ παραλαμβάνουν τὸ βιβλιοδετημένο τόμο ἀφοῦ καταβά- 
λουν δρχ. 150 γιὰ τὴν ἀξία τῆς βιβλιοδεσίας. Γιὰ τὴν ἀρ- 
τιότερη ἐμφάνιση τοῦ τόμου ξανατυπώσαμε τὶς 15 ἔγχρω- 
μες εἰκόνες τῶν ἐξωφύλλων καὶ τὶς τοποθετήσαµε στὸν 
τόμο. Ἐπίσης προσθέσαμε ὀκτὼ σελίδες μὲ τὴν εἰσαγωγὴ 
τοῦ τόμου καὶ ὀκτῶ σελίδες μὲ τὰ περιεχόμενα καὶ τὰ εὖ- 
ρετήρια. 

3. Ἡ ἀνταλλαγὴ τῶν τευχῶν μὲ βιβλιοδετημένους τό- 
μους θὰ ἀρχίση ἀπὸ τὶς 10 ᾿Οκτωβρίου 


Oi ᾿Εκδοτικοὶ Οἶκοι «FABBRI» καὶ «ΜΕΛΙΣΣΑ» πα- 
ρουσιάζουν στὴν Ἑλλάδα τὴ μεγαλύτερη σειρὰ βιβλίων. 
τέχνης στὸν κόσμο, τὴν ἔκδοση | 


«Οἱ ΜΕΓΑΛΟΙ ΖΩΓΡΑΦΟΙ» 


«ΟΙ ΜΕΓΑΛΟΙ ΖΏΓΡΑΦΟΙ» θὰ ὁλοκληρωθοῦν σὲ 
ἑνάμιση χρόνο, σὲ ἕξι πολυτελέστατους τόμους μὲ πρό- 
τυπη καλλιτεχνικὴ βιβλιοδεσία. Θὰ ἔχουν συνολικὰ | 
πάνω ἀπὸ 800 σελίδες κειμένου καὶ 1.600 ἔγχρωμες OAO- 
σέλιδες εἰκόνες. 


Κάθε τόμος θὰ περιλαμβάνη 15 Μεγάλους Zwypa- 
φους. Ὁ τόμος ΕΛΛΗΝΕΣ ΖΩΓΡΑΦΟΙ εἶναι μιὰ Epya- 
σία πρωτότυπη καὶ μοναδικὴ στὴ χώρα μας. 


Κάθε βδομάδα, 6 ἕνα ξεχωριστὸ πολυτελὲς τεῦχος - 
βιβλίο, κι ἕνας Μεγάλος Ζωγράφος! 


Ἕνα βιβλίο ποὺ θὰ περιέχη τὴ βιογραφία του, ὑπεύθυνη 
παρουσίασή του, σχόλια καὶ κριτικὲς πληροφορίες γιὰ 
τὸ ἔργο του καὶ τὴν ἐποχή του καί, τὸ κυριότερο, πλού- 
σια ἀνθολόγηση τοῦ ἔργου του σὲ ὑπέροχες ἔγχρωμες 
ὁλοσέλιδες εἰκόνες. 


Κάθε τεῦχος - βιβλίο θὰ εἶναι μεγάλου σχήματος 
(27 x 37 ἐκ.) σὲ χαρτὶ illustration 180 γρ. καὶ θὰ κυκλο- 
φορῆ τώρα στὴν ἐπαναστατικὴ τιμὴ τῶν 30 δρχ. τὴν 
ἑβδομάδα. Μετὰ τὴ βιβλιοδεσία τοῦ κάθε τόμου, τὰ τεύ- 
χη τῶν ξένων ζωγράφων θὰ πωλοῦνται 60 ópy., ἐνῶ τῶν 
Ἑλλήνων 90 δρχ. τὸ καθένα. 


Ἔτσι, μὲ ἐλάχιστα χρήμοτα, μπορεῖ κανεὶς νὰ ἀπο- 
κτήση τὴν πιὸ μεγάλη σειρὰ βιβλίων τέχνης στὸν κόσμο. 

Φτιάξτε καὶ σεῖς τὴν προσωπική σας πινακοθήκη! 
Κάθε ἀντίτυπο εἶναι καὶ ἕνα πρωτότυπο! 


